rejauldu/bengali-wikipedia huggingface dataset:
রচনা সংশোধন ও নিবন্ধ মানোন্নয়ন সংঘের কোনো অনুরোধ পাতা থেকে পরিত্যক্ত কিংবা ভুলে যাওয়া নিবন্ধের বিষয়ে অনুরোধ গ্রহণকারীর হালনাগাদ জানার জন্য এই টেমপ্লেটটি ব্যবহার করা হয়। নিবন্ধে ব্যবহারকারীর সর্বশেষ সম্পাদনার অন্তত সাত দিন পর ব্যবহারকারীর আলাপ পাতায় বার্তাটি প্রদান করুন। পাতার ইতিহাস থেকে আপনি সর্বশেষ সম্পাদনার সময় জানতে পারবেন। ব্যবহারকারী যদি নিবন্ধে কোনো সম্পাদনা না করে থাকেন, তাহলে অনুরোধ গ্রহণের সাত দিনের মধ্যে বার্তা দেবেন না।  বার্তায় ব্যবহারকারীর নাম স্বয়ংক্রিয়ভাবে যুক্ত হয়ে যাবে। "স্বাক্ষর=" পরামিতি ব্যবহার করে অতিরিক্ত বার্তা প্রদান করা যাবে। পরামিতিটি ইচ্ছাকৃতভাবে খালিও রাখা যায়।  ব্যবহারকারী যদি নিবন্ধে কোনো সম্পাদনা না করে থাকেন, তাহলে  ব্যবহার করুন।   ব্যবহার  {{রসনিমা পরিত্যক্ত | নিবন্ধ = নিবন্ধের শিরোনাম | স্বাক্ষর = ~~~~ }}   পরামিতির বর্ণনা   পরামিতি  বর্ণনা নিবন্ধ  নিবন্ধের শিরোনাম (আবশ্যিক) স্বাক্ষর  আপনার অভিনন্দনবার্তা ও স্বাক্ষর (~~~~)   আরও দেখুন  উইকিপিডিয়া:রচনা সংশোধন ও নিবন্ধ মানোন্নয়ন সংঘ/টেমপ্লেট
আনসুমানে "আনসু" ফাতি ভিয়েরা () (জন্ম ৩১ অক্টোবর, ২০০২) হলেন একজন পেশাদার ফুটবলার, যিনি লেফট উইঙ্গার হিসেবে প্রিমিয়ার লিগের ক্লাব ব্রাইটন অ্যান্ড হোভ আলবিয়নে খেলেন। তার জন্ম গিনি-বিসাউ -এ হলেও তিনি স্পেন জাতীয় দলের হয়ে খেলে থাকেন।   প্রারম্ভিক ও ব্যক্তিগত জীবন  ফাতির জন্ম গিনি বিসাউ এ। তিনি সেভিয়ার হেরেরায় ছয় বছর বয়সে তার পরিবারের সাথে স্থানান্তরিত হযন। সে সময়ে তার বড় ভাই ব্রাইমা সেভিয়াতে যোগদান করেন। তাঁর আরেক ভাই মিগেলও একজন ফুটবলার।  তার পিতা বরি ফ‌াতি গিনি-বিসাউ-এর প্রাক্তন ফুটবলার ছি‌লেন। পর্তুগালে স্থানান্তর হওয়ার পর তি‌নি নিম্নতর লিগগু‌লো‌র কিছু দলে খেলেন। পরবর্তীতে তি‌নি সে‌ভিয়ার সন্নিক‌টে অব‌স্থিত ম‌া‌রিনা‌লেদা নামক এক‌টি শহরে স্থানান্তরিত হন, যা সে সম‌য়ে প্রবাসীদের কাজের সুযোগ প্রদান কর‌ছিল। ম‌া‌রিনা‌লেদায় মেয়‌র হুয়ান ম্যানুয়েল সানচেজ গর্ডিয়ো-এর সা‌থে সাক্ষা‌তের পর তি‌নি একজ‌ন চাল‌কের চাক‌রি পান। তি‌নি তখন নিকটবর্তী শহর হেরেরায় বস‌বাস শুরু ক‌রেন, যেখা‌নে আনসু তাঁর শৈশ‌বের সব‌চে‌য়ে বে‌শি সম‌য় অ‌তিক্রম ক‌রে‌ছেন। জন্ম গিনি-বিসাউ -এ হলেও ব‌রি ব‌লে‌ছেন, "‌তি‌নি একজন সে‌ভিয়ান"।   ক্লাব ক্যা‌রিয়ার  নিকটস্থ ক্লাব হে‌রেরার হ‌য়ে প্র‌তিনি‌ধিত্ব করার পর সে ১০ বছর বয়‌সে (২০১২ সা‌লে) বা‌র্সে‌লোনার লা মা‌সিয়া‌‌ -‌তে যোগদান কর‌েন, তার ভাইয়ের একই পদ‌ক্ষেপ গ্রহণের এক বছর পরেই।  ২৪ শে জুলাই, ২০১৯ সা‌লে তি‌নি বা‌র্সে‌লোনার সা‌থে তাঁর প্রথম পেশাদার চু‌ক্তি‌ ক‌রেন, যার মেয়াদকাল ২০২২ সাল পর্যন্ত।   পরিসংখ্যান    ক্লাব   ক্লাবমৌসুমলিগকোপা দেল রেইউরোপঅন্যান্যমোটবিভাগম্যাচগোলম্যাচগোলম্যাচগোলম্যাচগোলম্যাচগোলবার্সেলোনা২০১৯–২০লা লিগা২৪৭৩০৫১১০৩৩৮২০২০–২১৭৪০০৩১০০১০৫২০২১–২২১০৪১০৩১১১১৫৬২০২২–২৩৩৬৭৫২৮০২১৫১১০২০২৩–২৪২০০০০০০০২০সর্বমোট৭৯২২৯২১৯৩৪২১১১২৯   আন্তর্জাতিক    জাতীয় দলসালউপস্থিতিগোলস্পেন২০২০৪১২০২২৩১২০২৩২০সর্বমোট৯২   অর্জন   ক্লাব   বার্সেলোনা  লা লিগা: ২০২২–২৩  কোপা দেল রেই: ২০২০–২১  স্পেনীয় সুপার কাপ: ২০২২–২৩   আন্তর্জাতিক   স্পেন  উয়েফা নেশনস লিগ: ২০২২–২৩   ব্যক্তিগত   উয়েফা লা লিগা বর্ষসেরা উদীয়মান দল: ২০১৯–২০  লা লিগা মাসসেরা খেলোয়াড়: সেপ্টেম্বর ২০২০  আইএফএফএইচএস বিশ্বসেরা পুরুষ যুবদল (অ-২০): ২০২০, ২০২২  আইএফএফএইচএস উয়েফা সেরা পুরুষ যুবদল (অ-২০): ২০২০, ২০২২  গোল.কম NxGn: ২০২১   তথ্যসূত্র    বহিঃসংযোগ   বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:আফ্রিকান মুসলিম বিষয়শ্রেণী:২১শ শতাব্দীর মুসলিম বিষয়শ্রেণী:স্পেনের নাগরিকীকৃত নাগরিক বিষয়শ্রেণী:বিসাউ-গিনীয় ফুটবলার
জেমস ডেল (৬ মার্চ ১৭৮৯ - ৩১ ডিসেম্বর ১৮২৮) ছিলেন একজন ইংরেজ পেশাদার ক্রিকেটার যিনি ১৮২৩ থেকে ১৮২৭ সাল পর্যন্ত প্রথম-শ্রেণীর ক্রিকেট খেলেছিলেন। তিনি মূলত সাসেক্সের সাথে যুক্ত ছিলেন এবং প্রথম-শ্রেণীতে ৯টি ম্যাচ খেলেছিলেন।CricketArchive. Retrieved on 7 August 2009.   তথ্যসূত্র   বিষয়শ্রেণী:সাসেক্সের ক্রিকেটার বিষয়শ্রেণী:১৮২৬ থেকে ১৮৬৩ সময়কালীন ইংরেজ ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:১৮২৮-এ মৃত্যু বিষয়শ্রেণী:১৭৮৯-এ জন্ম
ওয়ার্ড নং ৫৪, কলকাতা পৌরসংস্থা হল কলকাতা পৌরসংস্থার বরো নং ৬-এর একটি প্রশাসনিক বিভাগ যা ভারতের পশ্চিমবঙ্গ রাজ্যের মধ্য কলকাতার এন্টালি এলাকা নিয়ে গঠিত।   ভূগোল  ৫৪ নং ওয়ার্ডটি ড. লাল মোহন ভট্টাচার্য রোডের উত্তরে সীমানাযুক্ত; ডঃ সুরেশ সরকার রোডের পূর্বে; দক্ষিণে আঞ্জুমান রোড এবং মফিদুল ইসলাম লেন; এবং পশ্চিমে আচার্য জগদীশ চন্দ্র বসু রোড এবং হরে কৃষ্ণ কোনার রোড। Kolkata: Detail Maps of 141 Wards with Street Directory. D.P.Publications & Sales Concern, 66 Colarelege Street, Kolkata-700073, 4th edition 2003.   ওয়ার্ডটি কলকাতা পুলিশের বেনিয়াপুকুর এবং এন্টালি থানা দ্বারা পরিবেশিত হয়।  Kolkata: Detail Maps of 141 Wards with Street Directory, Fourth Impression 2003, Map No. 34, D.P.publication and Sales Concern, 66 College Street, Kolkata-700 073.   কারায়া মহিলা থানা, দক্ষিণ পূর্ব বিভাগের এখতিয়ারের অধীনে সমস্ত পুলিশ জেলার উপর এখতিয়ার রয়েছে, অর্থাৎ তপসিয়া, বেনিয়াপুকুর, বালিগঞ্জ, গড়িয়াহাট, লেক, করয়া, রবীন্দ্র সরোবর এবং তিলজলা।   উল্টাডাঙ্গা মহিলা থানা পূর্ব শহরতলী বিভাগের আওতাধীন সমস্ত পুলিশ থানার এখতিয়ার রয়েছে, অর্থাৎ বেলিয়াঘাটা, এন্টালি, মানিকতলা, নারকেলডাঙ্গা, উল্টাডাঙ্গা, ট্যাংরা ও ফুলবাগান।    জনসংখ্যা  ভারতের ২০১১ সালের আদমশুমারি অনুসারে, কলকাতা পৌরসংস্থার ওয়ার্ড নং ৫৪-এর মোট জনসংখ্যা ছিল ৩৬,২৩৫ জন, যার মধ্যে ১৮,৯৩৭ (৫২%) পুরুষ এবং ১৭,২৯৮ (৪৮%) মহিলা। ৬ বছরের নিচে জনসংখ্যা ছিল ৩,৩৬৫। ৫৪ নং ওয়ার্ডে মোট শিক্ষিতের সংখ্যা ছিল ২৬,৯৮৬ (৬ বছরের বেশি জনসংখ্যার ৮২.২০%)।   কলকাতা পশ্চিমবঙ্গের দ্বিতীয় সর্বাধিক শিক্ষিত জেলা।  কলকাতা জেলার সাক্ষরতার হার 1951 সালে 53.0% থেকে 2011 সালের আদমশুমারিতে 86.3% এ বেড়েছে।    নির্বাচনের হাইলাইটস  ওয়ার্ডটি একটি সিটি মিউনিসিপ্যাল কর্পোরেশন কাউন্সিল নির্বাচনী এলাকা গঠন করে এবং এন্টালি বিধানসভা কেন্দ্র)র একটি অংশ।  নির্বাচনবছর নির্বাচনী এলাকা কাউন্সিলরের নাম দলীয় অধিভুক্তি ২০০৫ ওয়ার্ড নং ৫৪ মোঃ আবু সুফিয়ান ভারতের কমিউনিস্ট পার্টি (মার্কসবাদী) Search the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ মোঃ আমিরউদ্দিন সর্বভারতীয় তৃণমূল কংগ্রেস  ২০১৫ মোঃ আমিরউদ্দিন সর্বভারতীয় তৃণমূল কংগ্রেস Prabahat Khabar, Hindi newspaper, print edition, 29 April 2015   তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
শ্বেতরূপোলি বা সাদারূপোলি হল রূপালি রঙের একটি সাদাটে বা শ্বেতকায় রকমফের। শ্বেতরূপোলি রঙটি অনেকটাই সাদা রঙের মতো কিংবা সাদা রঙের সাথে অদলবদল যোগ্য বলে মনে হয়। ইংরেজিতে এটি আরগেন্ট (argent; ) নামে পরিচিত যাকে আবার সংক্ষেপে ar.ও লেখা হয়ে থাকে।  আরগেন্ট শব্দটি ল্যাটিন শব্দ আরগেন্টাম (argentum) থেকে এসেছে যার আক্ষরিক অর্থ রূপা বা সাদা ধাতু। প্রাচীন ফরাসি ভাষায় এটিকে ব্ল্যাজন বলে ডাকা হতো।  চিত্রশালা  তথ্যসূত্র  বিষয়শ্রেণী:রং (বর্ণ) বিষয়শ্রেণী:সিলভার বিষয়শ্রেণী:সাদার বর্ণচ্ছটা
কালিয়া উপজেলা বাংলাদেশের খুলনা বিভাগের নড়াইল জেলার একটি প্রশাসনিক এলাকা। কালিয়া থানা ১৮৬৬ খ্রিষ্টাব্দে প্রতিষ্ঠিত হয় এবং ১৯৮৪ সালে থানা থেকে উপজেলায় রূপান্তরিত করা হয়।   অবস্থান ও আয়তন  এ উপজেলার উত্তরে লোহাগড়া উপজেলা, দক্ষিণে খুলনা জেলার দিঘলিয়া উপজেলা ও তেরখাদা উপজেলা, পূর্বে গোপালগঞ্জ সদর উপজেলা ও বাগেরহাট জেলার মোল্লাহাট উপজেলা, পশ্চিমে নড়াইল সদর উপজেলা, যশোর জেলার অভয়নগর উপজেলা ও খুলনা জেলার ফুলতলা উপজেলা।  জনসংখ্যার উপাত্ত ২০১১ সালের আদমশুমারি অনুযায়ী, কালিয়া উপজেলায় ৪৮,৫৭৯ জন লোকের বসতি এবং ২২০,২০২ জন জনসংখ্যা রয়েছে, যার মধ্যে থেকে ১৬.৩% শহরাঞ্চলে বসবাসে করে থাকে। জনসংখ্যার ১০.৮% রয়েছে ৫ বছরের নিচে। সাক্ষরতার হার (৭ বছর বা তার অধিক) ছিল ৫৫.৩% এবং জাতীয় গড় অনুযায়ী শিক্ষার হার ৫১.৮%।  প্রশাসনিক এলাকা  এই উপজেলার ইউনিয়ন সমূহ -   বাবরা হাচলা ইউনিয়ন  পুরুলিয়া ইউনিয়ন  হামিদপুর ইউনিয়ন  মাউলী ইউনিয়ন  সালামাবাদ ইউনিয়ন  খাশিয়াল ইউনিয়ন  জয়নগর ইউনিয়ন, কালিয়া  কলাবাড়ীয়া ইউনিয়ন  বাঐসোনা ইউনিয়ন  পহরডাঙ্গা ইউনিয়ন  পেড়লী ইউনিয়ন  চাঁচুড়ী ইউনিয়ন  বড়নাল ইলিয়াছাবাদ ইউনিয়ন এবং   পাঁচগ্রাম ইউনিয়ন।   ইতিহাস  প্রায় তিনশত বছর পূর্বে এ জনপদের উপর দিয়ে প্রবাহিত কালীগঙ্গা বা কালীগাঙ্গ নদীর নামের প্রথমাংশ কালি এবং গঙ্গা শব্দের আ বর্ণের সমন্বয়ে কালিয়া নামকরণ হয়েছে। কালীগঙ্গা নদীর ভরাট তীরে এ জনপদ গড়ে ওঠায় এর বর্তমান নাম কালিয়া গ্রাম এবং কালিয়ার নাম অনুসারে এ উপজেলার নামকরণ হয়েছে কালিয়া উপজেলা। এ উপজেলার উত্তরে নড়াইল জেলার লোহাগড়া উপজেলা, দক্ষিণে খুলনা জেলার দিঘলিয়া ও তেরখাদা উপজেলা, পূর্বে গোপালগঞ্জ জেলা ও বাগেরহাট জেলার মোল্লারহাট উপজেলা এবং পশ্চিমে নড়াইল সদর উপজেলা ও যশোর জেলার অভয়নগর এবং খুলনা জেলার ফুলতলা উপজেলা অবস্থিত।  জনসংখ্যার উপাত্ত  অর্থনীতি  এ অঞ্চলের অর্থনীতি মূলত কৃষির উপর নির্ভর। তবে কৃষি ছাড়া এখানকার মানুষের পেশা হিসেবে ব্যবসা, শ্রমিক আছে। এছাড়া এ অঞ্চলে অনেক প্রবাসী রয়েছে।   নদ-নদী  কালিয়া উপজেলায় অনেকগুলো নদী রয়েছে। নদীগুলো হচ্ছে আঠারোবাঁকি নদী, নবগঙ্গা নদী, মধুমতি নদী, চিত্রা নদী ও কাটাখালী নদী,ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৯০, ।   উল্লেখযোগ্য ব্যক্তি   শেখ আবদুস সালাম - বাংলাদেশের সর্বকনিষ্ঠ শহীদ বুদ্ধিজীবী।  সুরকার ও সঙ্গীতজ্ঞ কমল দাশগুপ্ত খাজা মিয়া - সরকারি কর্মকর্তা  মোঃ কবিরুল হক (সংসদ সদস্য)   আরও দেখুন   নড়াইল জেলা  খুলনা বিভাগ  বাংলাদেশের উপজেলাসমূহ   তথ্যসূত্র   বহিঃসংযোগ    বিষয়শ্রেণী:কালিয়া উপজেলা বিষয়শ্রেণী:নড়াইল জেলার উপজেলা
thumb|300px|বাংলা উইকিপিডিয়ার লগইন চিত্র যাতে ব্যবহারকারী নাম এবং পাসওয়ার্ড চাওয়া হচ্ছে।  পাসওয়ার্ড হল শব্দ বা বিভিন্ন অক্ষরের সমষ্টি যা ব্যবহার করা হয় ব্যবহারকারীর পরিচয় অথবা প্রবেশ অনুমোদন যাচাইয়ের কাজে যার মাধ্যমে ব্যবহারকারী নির্দিষ্ট জায়গায় প্রবেশাধিকার পায়। এই পাসওয়ার্ড হল গোপনীয় তাই এটি অন্য কারো কাছ থেকে গোপন রাখা হয়, তাদের প্রবেশ ঠেকাতে।  জানা যায়, পাসওয়ার্ডের ব্যবহার প্রাচীনকাল হতে। প্রহরীরা কারো প্রবেশ ঠেকাতে এটি ব্যবহার করত, প্রবেশকারী বা প্রবেশকারী দলকে সরবরাহ করা হত একটি পাসওয়ার্ড বা ওয়াচওয়ার্ড যা প্রবেশের সময় বলতে হত। আধুনিক সময়ে, ব্যবহারকারী নাম এবং পাসওয়ার্ড সাধারণভাবে ব্যবহার করা হয় লগইনের কাজে যা প্রবেশ নিয়ন্ত্রণ করে কম্পিউটার অপারেটিং সিস্টেম, মোবাইল ফোন, ক্যাবল টিভি ডিকোডার, এটিএম, ইমেইল ইত্যাদিতে। একজন সাধারণ কম্পিউটার ব্যবহারকারী বিভিন্ন উদ্দেশ্যে পাসওয়ার্ড রাখতে পারেন যেমন: বিভিন্ন একাউন্টে লগইন করতে, ইমেইল দেখার জন্য বা উদ্ধারের জন্য, বিভিন্ন এ্যাপ্লিকেশনে প্রবেশের জন্য, ডাটাবেস, ওয়েব সাইট এবং এমনকি সকালের খবরের কাগজ অনলাইনে দেখার জন্যও।  নাম দেখে যদিও মনে হয় তবুও পাসওয়ার্ড শব্দই হতে হবে এমন কোন কথা নেই। বস্তুত, পাসওয়ার্ড যেগুলো আসলে শব্দ নয় সেগুলো অনুমান করা কঠিন। কিছু পাসওয়ার্ড গঠন করা হয় বহু শব্দ ও অনেক কিছু মিলিয়ে যাকে ডাকা হয় পাসফ্রেজ বা শব্দ সমষ্টি। যখন গোপন তথ্যটি যদি সংখ্যাতাত্ত্বিক হয় যেমন পিন কোড যা এটিএমে ব্যবহৃত করা হয় সেগুলোকে কখনো কখনো পাসকোড বা পাসকি বলা হয়। পাসওয়ার্ড সাধারণত ছোট হয় যাতে তা সহজে মনে রাখা যায় এবং টাইপ করা যায়।  বেশিরভাগ প্রতিষ্ঠান একটি পাসওয়ার্ড নীতি নির্দিষ্ট করে দেয় যা পাসওয়ার্ডের ব্যবহার ও সম্মিলনের ক্ষেত্রে প্রয়োজন হয়। সাধারণত এজন্য সর্বনিম্ন দৈর্ঘ্য, প্রয়োজনীয় বিষয়শ্রেণী (বড় হাতের বা ছোট হাতের, সংখ্যা, বিশেষ অক্ষর), নিষিদ্ধ উপাদান (নিজের জন্মদিন, নাম, ঠিকানা, টেলিফোন নম্বর) প্রভৃতির হুকুম করা হয়। কোথাও কোথাও কিছু সরকারি সেবায় জাতীয় সত্যতা যাচাই কাঠামোImproving Usability of Password Management with Standardized Password Policies. Retrieved on 2012-10-12. আছে যা ব্যবহারকারী যাচাইয়ের প্রয়োজনীয়তা নির্দেশ করে, যেখানে পাসওয়ার্ডও প্রয়োজন হয়।  আরও দেখুন   অ্যাক্সেস সংকেত (দ্ব্যর্থতা)  সত্যতা যাচাই  ক্যাপচা  ডাইসঅয়্যার  কিফাইল  পাসফ্রেজ  পাসওয়ার্ড ভাঙ্গা  পাসওয়ার্ড অবসাদ  পাসওয়ার্ড ব্যবস্থাপক  পাসওয়ার্ড নীতি  পাসওয়ার্ড শক্তিমত্তা  তথ্যসূত্র  বিষয়শ্রেণী:পাসওয়ার্ড যাচাই বিষয়শ্রেণী:ব্যক্তিগত চিহ্নিতকরণ দলিলপত্র বিষয়শ্রেণী:পরিচয়পত্র বিষয়শ্রেণী:নিরাপত্তা
thumb|দানিয়ালের মাজার, সুসা, ইরান দানিয়াল () হলেন ইসলামি ঐতিহ্যমতে একজন নবী। যদিও পবিত্র কোরআন তার কোনো উল্লেখ নেই, হাদিসশাস্ত্র অনুসারে তাকে একজন নবী গণ্য করা হয়।A-Z of Prophets in Islam and Judaism, B.M. Wheeler, Daniel সুন্নি সূত্রসমূহে তাকে ইসরাঈলিয়াত থেকে উদ্ধৃত করা হয় এবং সিংহের গুহায় তার অতিবাহিত সময়ের বর্ণনা পাওয়া যায়।Tabari, Volume I: Prophets and Patriarchs, 647, 652-654 দানিয়ালের ধর্মপ্রচারকাল নিয়ে মুসলিম ঐতিহ্যে বিতর্ক রয়েছে। শিয়া সূত্রসমূহে ইমামদের নিকট হতে বর্ণিত হাদিসে তাকে একজন নবী হিসেবে বিবেচনা করা হলেওhttps://www.al-islam.org/ethics-prophets-muhammad-mehdi-taaj-langroodi/21-ethos-prophet-daniel ইসলামের অন্য কোনো কোনো শাখায় তাকে একজন ওয়ালি গণ্য করা হয়। কিছু মুসলিম সূত্র মোতাবেক একটি কফিনে স্বর্গরহস্য উদ্ঘাটন সম্পর্কিত একটি বই পাওয়া গিয়েছিল, যার মধ্যে দানিয়ালের দেহাবশেষ রয়েছিল বলে মনে করা হয়, যা মুসলিমদের পারস্য বিজয় এর সময় প্রকাশিত হয়েছিল এবং উমর ইবনুল খাত্তাব এর অনুরোধে পুনরায় সমাহিত করা হয়েছিল।Mukaddasi, 417 (c.f. C. Cahen, in Arabica, 1959, 28)  যিহূদীয়-খ্রীষ্টীয় ঐতিহ্যে দানিয়ালকে দানিয়েল ( Dāniyyēl,  Daniḗl) হিসেবে চিহ্নিত করা হয় যিনি বাইবেল এর দানিয়েলের পুস্তক এর কেন্দ্রীয় চরিত্র। উক্ত পুস্তকের বর্ণনামতে দানিয়েল ছিলেন যিরূশালেম নগরীর এক সম্ভ্রান্ত যুবক। তাকে বাবিল এর সম্রাট নবূখদ্‌নিৎসর যুদ্ধবন্দী হিসেবে ধরে নিয়ে যায় এবং সম্রাট সাইরাস কর্তৃক বাবিলজয়ের আগ পর্যন্ত তিনি তার সামর্থ্য অনুযায়ী রাজা ও তার উত্তরসূরীদের সেবা করে যান এবং ইস্রায়েলীয় ঈশ্বরের প্রতি অটল থাকেন।   পটভূমি  মুসলিম ঐতিহ্য হিব্রু বাইবেলে ড্যানিয়েল নামক দুটি ব্যক্তির কিছু রেকর্ড ধরে রেখেছে: প্রথমজন হলেন প্রাচীন কালের ঋষি যিনি ইজেকিয়েল দ্বারা উল্লেখিত ছিলেন, এবং দ্বিতীয়জন হলেন ব্যাবিলনে বন্দীদশা চলাকালীন স্বপ্নদর্শী, যার জীবন ড্যানিয়েলের বইতে বর্ণিত হয়েছে, যা বর্তমান হিব্রু বাইবেলে ক্যানোনাইজ করা হয়েছে।    সমাধি  ইরানের সুসায় অবস্থিত দানিয়েলের সমাধি নামে পরিচিত একটি মাজারকে শিয়া মুসলমানরা তাঁর পবিত্র বিশ্রামস্থল বলে মনে করেন এবং তীর্থযাত্রীরা সেখানে যান।  থাম্ব|168x168পিক্সেল|ইরানের সুসায় অবস্থিত দানিয়েলের সমাধি   তথ্যসূত্র   বিষয়শ্রেণী:ইসলামে হিব্রু বাইবেলের ব্যক্তি বিষয়শ্রেণী:দানিয়াল (বাইবেলের ব্যক্তিত্ব) বিষয়শ্রেণী:মুসলিম সাধক
নির্ভয়া বাহিনী হল নারীদের জন্য সম্মানের জাতীয় প্রচারণা বা অনার ফর উইমেন জাতীয় ক্যাম্পেইনের একটি স্বেচ্ছাসেবী বিভাগ। এটি প্রতিষ্ঠিত হয়েছিল ২০১৪ সালের জানুয়ারিতে। এর উদ্দেশ্য ছিল জনমতকে একত্রিত করা এবং আন্দোলনের চার-দফা দাবির সনদ বাস্তবায়নের জন্য একটি দীর্ঘকালব্যাপী চলনশীল প্রচারাভিযান শুরু করা। পটভূমি ২০১২ সালের ১৬ই ডিসেম্বর, নতুন দিল্লিতে একটি মেয়ের উপর একটি জঘন্য অপরাধ ঘটেছিল। অপরাধের নৃশংসতায় দেশজুড়ে প্রবল বিরোধের ঢেউ উঠেছিল। ভারতের ধর্ষণ আইন গণমাধ্যমে পীড়িতার নাম ব্যবহার করার অনুমতি দেয় না। তাই বিভিন্ন প্রকাশনা তার বিভিন্ন নাম দিয়েছিল, যার মধ্যে 'নির্ভয়া' নামটি ব্যাপকভাবে ব্যবহৃত হয়েছিল। পীড়িতার মা ন্যায্য বিচার চেয়ে আন্দোলন করেছিলেন। এই বীভৎস ঘটনার পর বেশ কিছু সংগঠন তৈরি হয়েছিল, তার মধ্যে একটি হল মানসী প্রধান সংগঠিত নির্ভয়া বাহিনী।   গঠন  নির্ভয়া বাহিনী গঠিত হয়েছে ভারতের সমস্ত রাজ্য থেকে আসা হাজার হাজার স্বেচ্ছাসেবকদের নিয়ে। স্বেচ্ছাসেবকদের মধ্যে সমাজের নানা ধরনের মানুষ রয়েছেন, যেমন কর্মজীবী নারী, গৃহিণী থেকে শুরু করে শিক্ষার্থী পর্যন্ত।   দাবী আদায়ের চার দফা সনদ    মদের ব্যবসার উপর সম্পূর্ণ নিষেধাজ্ঞা।  শিক্ষা পাঠ্যক্রমের অংশ হিসেবে নারীদের জন্য আত্মরক্ষামূলক প্রশিক্ষণ  প্রতিটি জেলায় নারী নিরাপত্তায় বিশেষ সুরক্ষা বাহিনী  প্রতিটি জেলায় ফাস্ট ট্র্যাক আদালত এবং বিশেষ তদন্ত ও বিচারমূলক শাখা  ওড়িশায় মহিলাদের প্রতি সহিংসতার বিরুদ্ধে লড়াই করবে নির্ভয়া বাহিনী নারীদের জন্য সম্মানের জাতীয় প্রচারণা (অনার ফর উইমেন ন্যাশনাল ক্যাম্পেইন) সাতটি রাজ্যের সঙ্গে ওড়িশায় একটি নির্ভয়া বাহিনী চালু করার সিদ্ধান্ত নিয়েছে। এর জাতীয় আহ্বায়ক মানসী প্রধান নতুন দিল্লিতে জানিয়েছেন যে নির্ভয়া বাহনী মহিলাদের প্রতি সহিংসতার বিরুদ্ধে লড়াইয়ে গুরুত্বপূর্ণ ভূমিকা পালন করবে। এদের কাজের মধ্যে অন্তর্ভুক্ত হবে রাজ্য সরকারগুলির উপর অবিলম্বে তার চার দফা দাবিগুলি বাস্তবায়নের জন্য চাপ দেওয়া।   তথ্যসূত্র   বিষয়শ্রেণী:নারীবাদের তৃতীয় তরঙ্গ বিষয়শ্রেণী:ভারতে নারীর বিরুদ্ধে সহিংসতা বিষয়শ্রেণী:ভারতের নারীবাদী সংগঠন
অবস্থান তান্ডার অবস্থান বর্তমান মালদা থেকে ২৪.১৪ কিমি দক্ষিণপূর্ব ও তেলিয়াগড়ি গিরিপথ থেকে ১৯.৩১ কিমি পশ্চিমে ছিল। এর বিপরীতে ছিল গৌড় এবং এই শহর গঙ্গার পশ্চিমে অবস্থিত ছিল।  রাজধানী সুরি সম্রাট শের শাহ সুরি তান্ডায় টাকশাল গড়ে তুলেছিলেন। পরে সুলায়মান খান কররানী গৌড় থেকে তান্ডায় রাজধানী স্থানান্তরিত করেছিলেন। পরবর্তীতে বায়েজিদ কররানী ও দাউদ খান কররানীও তান্ডা থেকে শাসন করেন। এসময় তান্ডার টাঁকশাল বজায় ছিল এবং ১৫৭৬ খ্রিষ্টাব্দ (৯৮৪ হিজরি) পর্যন্ত তা বজায় থাকে। পরবর্তীতে মুঘল সেনাপতি মুনিম খান গৌড়ে কেন্দ্র স্থাপন করেছিলেন। তবে মহামারীর কারণে রাজধানী পুনরায় তান্ডায় সরিয়ে নেয়া নিলেও এর গুরুত্ব আগের মত ছিল না। এরপর রাজধানী রাজমহলে স্থানান্তরিত করা হয়।  সমৃদ্ধি ইংরেজ বণিক ও ভারতে প্রথম দিককার একজন ইংরেজ পর্যটক রালফ ফিচ তান্ডাকে একটি উন্নয়নশীল শহর বলে বর্ণনা করেছেন।  বিলুপ্তি গঙ্গা নদীর গতিপথ পরিবর্তনের ফলে তান্ডার পতন চলতে থাকে এবং ১৮২৬ সালে তা বন্যায় ধ্বংসপ্রাপ্ত হয়ে নদীতে বিলীন হয়ে যায়।  আরও দেখুন বাংলা সালতানাত কররানী রাজবংশ  তথ্যসূত্র  বিষয়শ্রেণী:বাংলার ইতিহাস বিষয়শ্রেণী:বাংলাদেশের ইতিহাস বিষয়শ্রেণী:পশ্চিমবঙ্গের ইতিহাস বিষয়শ্রেণী:বাংলা সালতানাত বিষয়শ্রেণী:ভারতে প্রত্নতাত্ত্বিক স্থান বিষয়শ্রেণী:ভারতের প্রাক্তন জনবহুল স্থান বিষয়শ্রেণী:ভারতের ভবন ও স্থাপনা বিষয়শ্রেণী:ভারতের প্রাক্তন রাজধানী শহর বিষয়শ্রেণী:বাংলার রাজধানী
ইউট্রোকিয়াম ডুবিয়াম, একটি উত্তর আমেরিকার ফুল যারা সূর্যমুখী পরিবারের অন্তর্গত। পূর্ব যুক্তরাজ্য ও কানাডাতেও এদেরকে দেখতে পাওয়া যায়।   ইউট্রোকিয়াম ডুবিয়াম এটি একটি বীরুৎ জাতীয় উদ্ভিদ যারা ১৭০ সেমি লম্বা (৬৮ ইঞ্চি বা ৫ ২/৩ ফুট) লম্বা। এদের কাণ্ডের রঙ বেগুনি বা মাঝে মাঝে সবুজের মাঝে বেগুনি রঙের ছোপ ছোপ দাগ।   তথ্যসূত্র   বিষয়শ্রেণী:পূর্ব মার্কিন যুক্তরাষ্ট্রের উদ্ভিদ
খোলাজালি পিঠা বা খোলাজা পিঠা চালের গুঁড়ার তৈরি একটি বাঙালি পিঠা যা দক্ষিণ-পূর্ব বাংলাদেশের  ফেনী অঞ্চলে উৎপন্ন এবং খুবই জনপ্রিয়। ঐতিহ্যবাহী এই পিঠা বৃহত্তর নোয়াখালী অঞ্চল অর্থাৎ নোয়াখালী, ফেনী, লক্ষ্মীপুর জেলা ছাড়াও পার্শ্ববর্তী কুমিল্লা, ও চট্টগ্রাম জেলার কিছু অঞ্চলে বেশ প্রচলিত এবং বহুলভাবে জনপ্রিয়।(Just before the ending ceremony, YCO arranged a National Dish Display in Kolkata, where Bangladesh displayed an authentic and traditional Bangladeshi dessert namely "Khola Jali Pitha" mainly originated and practiced in some regions of Chittagong, Noakhali and Cumilla districts.) এ পিঠা ঐতিহ্যগতভাবেই মাটির খোলায় তৈরি করা হয়। সাদা রঙের এই পিঠা দেখতে গোলাকার, অসংখ্য ক্ষুদ্র ছিদ্রবহুল এবং খেতে মুচমুচে বা তুলতুলে হয়।Basically it comes in white color....  বাংলাদেশের আরেক ঐতিহ্যবাহী বাঙালি পিঠা চিতই পিঠার সাথে এই পিঠার রূপ ও স্বাদে অনেক মিল রয়েছে। খোলাজালি পিঠাকে চিতই পিঠারই একটি পাতলা সংস্করণরূপে গণ্য করা হয়। এই কারণে এ পিঠাকে পাতলা চিতই ও বলা হয়। দক্ষিণ ভারতের জনপ্রিয় খাবার দোসার সাথে নোয়াখালীর এ খোলাজালি পিঠার দেখতে অনেক মিল থাকলেও খেতে কিছুটা ভিন্ন।  নাম ঐতিহ্যবাহী খোলাজালি পিঠা তৈরি হয় মাটির খোলা নামক এক ধরনের তাওয়ায়। এই পিঠায় ক্ষুদ্র ক্ষুদ্র অসংখ্য ছিদ্র থাকে যার ফলে এটিকে জালের মত দেখায়। ফলে এ পিঠার নাম হয়েছে খোলাজালি পিঠা।(খোলা’ঝা বা খোলা জালি পিঠা দেখতে বেশ চমৎকার একটি পিঠা এটা দেখতে অনেকটা জাল এর মত। .....এ পিঠা কে অনেকেই খোলাজালি পিঠা বলে ডাকে কারণ এটা দেখতে জালির মত দেখায়। ) খোলাজালি, খোলাজা বা খোলা পিঠা ছাড়াও এ পিঠাকে বিভিন্ন নামে ডাকা হয়। দেখতে ও খেতে প্রায় "চিতই পিঠা"র মতোই হওয়ায় খোলাজালি পিঠাকে পাতলা চিতই, খোলা চিতই বা ডিম চিতই ও বলা হয়।  উপকরণ পিঠার কাই এর জন্য: চালের গুঁড়া ডিম লবণ গরম পানি। এছাড়াও চাইলে ধনেপাতা, পেঁয়াজ কিংবা কাঁচামরিচ কুচি অথবা কোরানো নারকেল যোগ করা যায়।  পিঠা তৈরী করার জন্য: মাটির খোলা গোল চামচ  প্রস্তুতপ্রণালী প্রথমে চালের গুঁড়া, লবণ এবং মিশিয়ে মোটামুটি পাতলা কাই বা গোলা তৈরি করে নেয়া হয়। এই কাই বা খামির তৈরির প্রক্রিয়া পিঠা তৈরির ক্ষেত্রে খুবই গুরুত্বপূর্ণ। খুব বেশি ঘন অথবা খুব বেশি পাতলা হয় না। এরপর এই মিশ্রণের মধ্যে ডিম ভেঙে দেয়া হয়। ডিম যত বেশি হবে, পিঠা তত বেশি সুস্বাদু ও তুলতুলে হবে। ডিম দিয়ে আবার নেড়ে মিশিয়ে নেয়া হয়। এক্ষেত্রে পিঠার গোলা ঘন মনে হলে অল্প অল্প করে পানি মিশিয়ে গোলাটা পাতলা করে নেওয়া যায়। এরপর চুলায় মাটির খোলা গরম হতে দেয়া হয় যা পিঠার ক্ষেত্রে করে খুবই গুরুত্বপূর্ণ। খোলা ভালভাবে গরম হয়ে গেলে গরম খোলায় গোল চামচে করে দেয় প্রস্তুতকৃত কাই বা গোলা দিয়ে চামচ দিয়ে ঘুরিয়ে পিঠা ছড়িয়ে দেয়া হয়। এরপর  ঢাকনা দিয়ে ঢেকে দিয়ে অল্প কিছুক্ষণ পর ঢাকনা তুলে  পিঠার চারপাশ খোলা থেকে উঠে আসা শুরু হলে পাতলা খুন্তি দিয়ে পিঠা তুলে নেয়া হয়। আর এভাবেই তৈরি হয় নোয়াখালী অঞ্চলের ঐতিহ্যবাহী  খোলাজালি পিঠা।  পরিবেশন খোলাজালি পিঠা যেকোনো মাছের তরকারি, গরুর মাংস বা খাসির মাংস ছাড়াও মুরগি বা হাঁসের মাংসের সাথে দারুণ সুস্বাদু। এছাড়া গুড় বা খেজুর রসের সাথে পরিবেশন করা যায়, যা খুবই ঐতিহ্যবাহী।  ভিন্ন সংস্করণ খোলাজালি পিঠাকে চিতই পিঠার পাতলা সংস্করণও বলা যায়। তবে  চিতই পিঠা তুলনামূলক অনেক পুরু হয়। এছাড়া ছিটা পিঠা নামক আরেকটি পিঠার সাথেও খোলাজালি পিঠার বেশ মিল আছে।  আরও দেখুন  চালের তৈরি খাবারের তালিকা  তথ্যসূত্র  বিষয়শ্রেণী:স্বাদ অনুযায়ী পিঠা বিষয়শ্রেণী:বাঙালি খাদ্য বিষয়শ্রেণী:বাংলাদেশের খাদ্য
১০নং ওয়ার্ড বাংলাদেশের বরিশাল সিটি কর্পোরেশনের আওতাধীন একটি ওয়ার্ড।   আয়তন  বরিশাল সিটি কর্পোরেশনের ১০নং ওয়ার্ডের আয়তন ০.৭৯ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ১০নং ওয়ার্ডের জনসংখ্যা ৮,৩২৮ জন। এর মধ্যে পুরুষ ৪,৪৩৪ জন এবং মহিলা ৩,৮৯৪ জন। মোট পরিবার ১,৮৭০টি।   অবস্থান ও সীমানা    প্রশাসনিক কাঠামো  বরিশাল সিটি কর্পোরেশনের আওতাধীন ১০নং ওয়ার্ডের প্রশাসনিক কার্যক্রম কোতোয়ালী মডেল থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।   শিক্ষা  ২০১১ সালের আদমশুমারি অনুযায়ী ১০নং ওয়ার্ডের সাক্ষরতার হার ৬৮.১%।   আরও দেখুন   কোতোয়ালী থানা, বরিশাল  বরিশাল সিটি কর্পোরেশন  বরিশাল জেলা   তথ্যসূত্র    বহিঃসংযোগ   বিষয়শ্রেণী:বরিশাল সিটি কর্পোরেশনের ওয়ার্ড
মাওলানা  মুহাম্মদ সাদ কান্ধলভি (জন্ম: ১০-ই মে ১৯৬৫) একজন ভারতীয় মুসলিম পণ্ডিত এবং প্রচারক। তিনি তাবলিগ জামাতের প্রতিষ্ঠাতা মুহাম্মদ ইলিয়াস কান্ধলভীর প্রপৌত্র। তিনি তাবলিগী জামাতের বর্তমান প্রধান।  প্রাথমিক জীবন  তিনি পশ্চিম-উত্তর প্রদেশের শামলী জেলার কান্ধলা শহরে ১৯৬৫ সালের ১৩ই মে (১৩৮৫ হিঃ)। তিনি তাবলিগ জামাতের প্রতিষ্ঠাতা ও প্রাক্তন মুহাম্মদ ইলিয়াস কান্ধলভির প্রপৌত্র ও তবলিগ জামাতের প্রাক্তন আমীরের মুহাম্মদ ইউসুফ কান্ধলভীর নাতি। তিনি ১৯৮৭ সালে নয়াদিল্লির নিজামউদ্দিন মারকাজের কাশিফুল উলূম মাদরাসা থেকে দরসে নিজামি পড়াশোনা শেষ করেন।   কর্মজীবন   তাবলীগ জামাতের সাবেক প্রধান ইনামুল হাসান কান্ধলভী ১৯৯৫ সালে তার মৃত্যুর আগে ১০ সদস্যের একটি সাধারণ শুরা তৈরি করেছিলেন যা তার মৃত্যুর পরে তাবলীগ জামাতের পরবর্তী প্রধান নির্বাচন করতে পারেন। কিন্তু এটি একক প্রধান নির্বাচন করতে ব্যর্থ হয় এবং মুহাম্মদ সাদ কান্ধলভী সহ তিনজন (প্রধান) ব্যক্তি নিয়ে একটি জামাত গঠিত হয়। পরে দুই (প্রধান) ব্যক্তির মৃত্যুর পর মুহাম্মদ সাদ কান্ধলভীকে সর্বভারতীয় জোড়ে এবং পরে ২০১৭ সালে টঙ্গী ইজতেমায় তাবলীগ জামাতের প্রধান হিসাবে নির্বাচিত হন।  মুহাম্মাদ সাদ কান্ধলভী তাবলীগ জামাতের বিশ্ব  মারকাজ নিজামউদ্দিনের নেতৃত্ব দিচ্ছেন।   সমালোচনা  তার কিছু বিবৃতি দেওবন্দি পণ্ডিতদের বিরুদ্ধে যায়। দক্ষিণ আফ্রিকার মুফতি ইব্রাহিম দেসাই তার ওয়েবসাইট আস্কইমাম-এ একটি ফতোয়া প্রকাশ করেন। ভারতের ইসলামি বিশ্ববিদ্যালয় দারুল উলুম দেওবন্দ তার নেতৃত্ব নিয়ে প্রশ্ন তুলে তার বিরুদ্ধে ফতোয়া জারি করে।  দারুল উলুম নাদওয়াতুল উলামার জায়েদ মাজাহিরি তাবলীগ জামাত কা বাহামি ইখতেলাফ আউর ইত্তেহাদ-ও-ইত্তেফাক আউর সুলাহ-ও-সাফাই কি এক কৌশিশ  (অনু. তাবলীগ জামাতের অভ্যন্তরীণ বিবাদ: পারস্পরিক ঐক্যবদ্ধ হওয়ার এবং সমঝোতার একটি প্রচেষ্টা) সহ এই বিষয়ে অনেক চুক্তি লিখেছেন।  এই প্রতিক্রিয়া অনুসরণ করে ব্রিটিশ পণ্ডিত ইউসুফ মুতালা সাদ কান্ধলভির পক্ষে লিখেছেন এবং কথা বলেছেন।   ২০২০ দিল্লিতে তাবলিগ জামাত করোনাভাইরাস হটস্পট   ভারতে কভিড-১৯ মহামারীর মধ্যে, নিজামুদ্দিন মারকাজের তাবলিগে অংশগ্রহণকারীদের মধ্যে বেশ কয়েকজন রোগী করোনাভাইরাসের পরীক্ষায় পজেটিভ ধরা পড়ে। যার ফলে দিল্লি সরকার মারকাজে একটি তাবলীগ জামাত ধর্মীয় অনুষ্ঠানের আয়োজনের জন্য সাদ কান্ধলভীর বিরুদ্ধে এফআইআর দায়ের করে। ২৫ মার্চে তারা কর্তৃপক্ষের কাছ থেকে ওই ভবন খালি করার জন্য কর্তৃপক্ষের কাছে সাহায্য চেয়েছিল।   পারিবারিক জীবন  সাদ কান্ধলভী হলেন সালমান মাজাহিরির জামাতা।  আরও দেখুন   তাবলিগ জামাত  মুহাম্মদ ইলিয়াস কান্ধলভী  মুহাম্মদ জাকারিয়া কান্ধলভী  মুহাম্মদ ইউসুফ কান্ধলভী  ইনামুল হাসান কান্ধলভী  জুবায়েরুল হাসান কান্ধলভী  নিজামউদ্দিন মারকাজ মসজিদ   তথ্যসূত্র   বহিঃসংযোগ  বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ইসলাম ধর্মীয় নেতা বিষয়শ্রেণী:দেওবন্দি ব্যক্তি বিষয়শ্রেণী:তাবলিগ জামাতের ব্যক্তি বিষয়শ্রেণী:আবুল হাসান আলী হাসানী নদভীর শিষ্য
বাকেরগঞ্জ-১ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।   সীমানা    ইতিহাস  বাকেরগঞ্জ-১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। এবং ১৯৯৬ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩তোফায়েল আহমেদবাংলাদেশ আওয়ামীলীগ১৯৭৯মোশারেফ হোসেন তালুকদারবাংলাদেশ জাতীয়তাবাদী দল ১৯৮৬ সুনিল কুমার গুপ্ত জাতীয় পার্টি ১৯৮৮ সুনীল কুমার গুপ্ত জাতীয় পার্টি ১৯৯১ আবুল হাসনাত আবদুল্লাহ বাংলাদেশ আওয়ামী লীগআসন বিলুপ্ত   নির্বাচন   আরও দেখুন  প্রথম জাতীয় সংসদ নির্বাচন, ১৯৭৩  প্রথম জাতীয় সংসদ সদস্যদের তালিকা  দ্বিতীয় জাতীয় সংসদ সদস্যদের তালিকা  তৃতীয় জাতীয় সংসদ সদস্যদের তালিকা  চতুর্থ জাতীয় সংসদ সদস্যদের তালিকা  পঞ্চম জাতীয় সংসদ সদস্যদের তালিকা   তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:বরিশাল জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৯৬-এ বিলুপ্ত